Source: http://www.sportulsalajean.ro/articol-320/Medalii-pe-banda-rulanta/
Timestamp: 2019-07-20 22:08:36+00:00

Document:
Medalii pe banda rulanta - Sportul Salajean - stiri sportive salaj
Box: Campionatul National feminin
Nu putine sunt competitiile in care pugilistele au primit medalii fara a fi nevoite sa urce in ring sau au facut doar figuratie. Sigur, nu dorim sa minimalizam performanta obtinuta de sportivele de la CSM Zalau, insa una e sa declari ca iti doresti 7 medalii si una e sa te intorci acasa cu 22, dintre care majoritatea obtinute dupa ce sportivele noastre, gratie tragerii la sorti, au acces in semifinale, adica direct pe medalie. A existat si o categorie unde au fost doar doua sportive, ambele de la CSM Zalau, este vorba de Carmen Pintea si Torkos Henrietta, care au luptat pentru titlul de campioana nationala. Castig de cauza a avut cea dintai. Explicatia a venit chiar din partea antrenorului Ioan Popa: “Numarul mare de medalii se datoreaza si faptului ca participarea a fost mai redusa numeric, din pricina dificultatilor financiare pe care le-au intampinat multe cluburi. Doar noi stim ce eforturi am facut pentru a participa la Campionatul National”.
Revenind la competitie, trebuie sa spunem ca cea de-a X-a editie a avut loc pentru a saptea oara consecutiv, la Campulung Muscel, in intervalul 23 – 26 martie. CSM Zalau a participat cu nu mai putin de 23 pugiliste, 4 pregatite de Ioan Dragos si 19 de Ioan Popa. Initial, cei doi antrenori marturiseau ca isi doresc in total 7 medalii, insa asteptarile lor au fost mult depasite, gruparea zalauana alegandu-se cu 22 medalii, dintre care 12 de bronz, 8 de argint si 2 de aur. Dupa spusele tehnicienilor nostri, multe medalii de bronz s-ar fi transformat in argint si multe de argint s-ar fi transformat in aur daca sportivele noastre nu ar fi avut parte de un arbitraj ostil. La final, maestrul Ioan Popa ne-a declarat: “Cu toate ca rezultatele sunt foarte bune, CSM Zalau ocupand locul I pe tara la medalii, sunt nemultumit de arbitraje, care ne-au privat de alte medalii de aur. Sunt multumit de toate componentele echipei, care au luptat cu multa darzenie, uneori, pana la ultima picatura de energie. As vrea sa remarc cateva sportive noi, care au fost o adevarata revelatie pentru mine, amintesc aici pe Cosmina Farcas, Diana Chis, Gabriela Pintea, Lucica Cote si Bucsi Timea”. Practic, din cele 23 de pugiliste deplasate la Campulung Muscel, doar una singura nu a fost medaliata, este vorba de Roxana Ravinsky (cat. 64 kg), care a pierdut inca din primul tur in fata unei sportive din Iasi. Desigur, performanta sectiei de box feminin de la CSM Zalau este notabila, mai ales ca este singura sectie atat de productiva in ceea ce priveste medaliile obtinute la Campionatele Nationale. Ciprian PETRAN
Rezultatele pugilistelor de la CSM Zalau:
Medalii de aur: Diana Chis (cat 75 kg) si Gabriela Pintea (cat.80 kg) – junioare;
Medalii de argint: Flavia Iacob (+81 kg) – senioare; Roxana Lazar (cat 46 kg) – tineret; Cosmina Farcas (cat 57 kg) – tineret; Mihaela Pausan (cat 75 kg) – tineret; Bucsi Timea (cat. 70 kg) – junioare; Simina Filip (cat. 75 kg) – junioare; Torkos Henrietta (cat. 80 kg) – junioare; Anamaria Bulz (cat. 60 kg);
Medalii de bronz: Ancuta Salajan (cat 48 kg) – senioare; Bianca Campean (cat. 51 kg) – senioare; Sorana Salajan (cat. 54 kg) – senioare; Nagy Edith (cat. 57 kg) – senioare; Elekes Kinga (cat. 64 kg) – senioare; Madalina Sabou (cat. 51 kg) – tineret; Vadas Hainalka (cat 60 kg) – tineret; Lucica Cote (cat. 64 kg) – tineret; Ioana Stevar (cat. +81 kg) – tineret, Diana Boca (cat. 52 kg) – junioare; Alina Cozman (cat. 66 kg); Georgiana Pop (cat. 75 kg)
Pugiliştii Răzvan Cristea şi Cristi Balint au bronzul asigurat la Cupa României
Sportivii de la CSM Zalău au reuşit să câştige un joc şi să se califice în semifinalele...
FOTO. Demonstraţie de box urmărită din piscină la Zalău
Pugilişti de la şase cluburi din ţară s-au întâlnit în oraşul de sub Meseş,...
Demonstraţie de box, la piscină
Miercuri, 3 iulie, la piscina Season Pool din Zalău, pugilişti de la şapte cluburi vor...
CSM Zalau vizeaza 7 medalii
Prima sală privată de box la Zalău!

References: CSM 
 CSM 
 CSM 
 CSM 
 CSM 
 CSM 
 CSM 

CSM